ยาวาโซเพรสซิน รีเซพเตอร์ แอนตาโกนิสต์คืออะไร
1. ยาใช้รักษาภาวะเกลือโซเดียมในเลือดต่ำ
2. ยาใช้รักษาภาวะไข้ขึ้น
3. ยาใช้รักษาภาวะหัวใจวาย
4. ยาใช้รักษาภาวะหัวใจล้มเหลว
ข้อที่ถูกต้องได้แก่ 1.  เพราะว่า วาโซเพรสซิน รีเซพเตอร์ แอนตาโกนิสต์ Vasopressin receptor antagonist ย่อว่า วีอาร์เอVRA คือ ยาใช้รักษาภาวะเกลือโซเดียมในเลือดต่ำ Hyponatremia กับกลุ่มผู้ป่วยที่มีภาวะหัวใจล้มเหลว และผู้ป่วยด้วยโรคตับแข็ง ยาในกลุ่มนี้จะออกฤทธิ์กับตัวรับ Receptorในร่างกายที่มีชื่อว่า Vasopressin receptors V receptor รูปแบบจะเป็น ยารับประทาน และยาฉีด ทั้งนี้ ชื่ออื่นของยานี้คือ Vasopressin antagonist ทั่วไปยาในกลุ่มนี้ยังแบ่งออกเป็น 2 กลุ่มย่อยตามการออกฤทธิ์กับตัวรับ ดังนี้ ก. กลุ่ม แวปแทน Vaptans เป็นหมวดยาที่แสดงฤทธิ์ในบริเวณตัวรับที่ชื่อว่า Vasopressin receptor ซึ่งจำแนกเป็น V1A receptor V1B receptor และ V2 receptor โดยจะส่งผลในการควบคุมความดันโลหิต การทำงานของไต รวมถึงพฤติกรรมการแสดงออกทางสังคมของคนเราอีกด้วย ทางคลินิกสามารถจำแนกยากลุ่ม Vaptans ออกเป็นรายการดังต่อนี้ เช่น Conivaptan มีการออกฤทธิ์ที่ตำแหน่ง V1B receptor และ V2 receptor ตัวยามีโครงสร้างเหมือนฮอร์โมนที่ยับยั้งการขับปัสสาวะ ใช้รักษาภาวะเกลือโซเดียมในร่างกายต่ำ และมีรูปแบบการใช้เป็นยาฉีด Relcovaptan มีการออกฤทธิ์ที่ตำแหน่ง V1A receptor ปัจจุบันยังไม่พบเห็นการนำมาใช้ทางคลีนิก Nelivaptan มีการออกฤทธิ์ที่ตำแหน่ง V1B receptor บริษัทยาเคยทดลองนำยานี้ไปรักษาอาการวิตกกังวลและภาวะซึมเศร้า แต่ก็เกิดการหยุดชะงักของงานวิจัย Lixivaptan ออกฤทธิ์ที่ตำแหน่ง V2 receptor ใช้ป้องกันอาการของโรคหัวใจและหลอดเลือด จุดเด่นของยานี้คือ สามารถทาให้ร่างกายกำจัดน้ำส่วนเกินออกไปแต่ยังคงรักษาสมดุลของน้ำและเกลือแร่ในร่างกายไว้ได้ Mozavaptan ออกฤทธิ์ที่ตำแหน่ง V2 receptor เป็นยาชนิดรับประทาน มีการจัดจำหน่าย โดยบริษัทยาที่ชื่อ Otsuka Satavaptan ออกฤทธิ์ที่ตำแหน่ง V2 receptor ถูกพัฒนาโดยบริษัทยาที่มีชื่อว่า Sanofi –Aventis และอยู่ภายใต้การควบคุมดูแลของสหภาพยุโรป Tolvaptan ออกฤทธิ์ที่ตำแหน่ง V2 receptor ใช้รักษาภาวะเกลือโซเดียมในร่างกายต่ำ Hyponatremia กับกลุ่มผู้ป่วยที่เป็นโรคหัวใจล้มเหลวและผู้ป่วยด้วยโรคตับแข็ง เป็นยาชนิดรับประทานที่รู้จักภายใต้ชื่อการค้า Samsca ข. กลุ่ม Demeclocycline และ ยาลิเทียม Lithium ยาทั้งสองตัวนี้ไม่ได้มีวัตถุประสงค์ใช้บำบัดภาวะเกลือโซเดียมในร่างกายต่ำ เพียงแต่ตัวยามีคุณสมบัติยับยั้งการทำงานของฮอร์โมนวาโซเพรสซินที่ไตได้เช่นกัน จึงนำมาบรรจุอยู่ในบทความนี้ด้วย ทั้งนี้ เราจะไม่ค่อยพบเห็นการใช้ยากลุ่มวาโซเพรสซิน รีเซพเตอร์ แอนตาโกนิสต์มากนัก
อายุรศาสตร์ (อายุรศาสตร์) - Internal Medicine,เภสัชวิทยา Pharmacology